Vandag se sportnuusStormers vs Sharks. (Foto: GB Jordaan) Rugby: Die Sharks het vyf van hul laaste sewe Super-wedstryde teen die Kapenaars gewen, terwyl hulle baie goed op hul oorsese toer vertoon het. Die wedstryd begin Saterdag om 15:05 en AJ Jacobs sal die skeidsregter wees. Krieket: Die Proteas se senior mediese beampte, dr. Shuaib Manjra, reis saam met die span en die groep is duidelik ingelig oor die nodige voorkomingsmaatreëls. Die eerste wedstryd is môre en te danke aan Janneman Malan en Heinrich Klaasen se heldedade teen Australië, sal dit moeilik vir Faf du Plessis wees om weer sy plek in die middelorde oop te speel. Sokker: Die Gunners se spanlede was in aanraking met die eienaar van die Griekse klub, Olympiakos, wat positief vir Covid-19 getoets is.